**2022-2023 оқу жылына арналған «Қазақстан халқына» қорының бакалавриат студенттеріне арналған гранттар конкурсы**

**Сұрақтар–жауаптар:**

**1. «Қазақстан халқына» қоғамдық қорының білім беру гранттарына кім үміткер бола алады?**

1) Ауылдық жерлердегі әлеуметтік жағдайы төмен отбасылардан шыққан түлектер, бакалавриат бағдарламасы бойынша күндізгі оқу бөліміне түскісі келетін жетім және мүгедек талапкерлер;

2) Бакалавриат бағдарламасы бойынша күндізгі оқу бөлімінде оқитын, ауылдық жерлердегі әлеуметтік жағдайы төмен отбасылардан шыққан тұлғалар, жетім және мүгедек студенттер. Конкурсқа қатысушылар **«Taiburyl»** қайырымдылық ұйымының іріктеуі арқылы таңдап алынады.

Бағдарламаға қатысатын жоғары оқу орындарының тізімі аталмыш Қордың сайтында орналасқан.

**2. Бағдарлама қатысушыларын іріктеу критерийлері қандай?**

1) Бағдарламаға қатысу үшін ҰБТ тапсырған және оның нәтижесі бойынша тиісті шектік балл жинағані әрі мына төмендегі санатқа жататын түлектер қабылданады:

- ауылдық жерлердегі әлеуметтік жағдайы төмен отбасынан шыққан тұлғалар;

- жетім балалар және кәмелеттік жасқа толғанша ата-анасының қамқорынсыз қалған тұлғалар;

- мүмкіндігі шектеулі жандар, оның ішінде мүгедектігі бар тұлғалар.

2) Үкіметтік емес ұйымдар («Taiburyl» ҚБ) өткізетін конкурсқа ақылы негізде оқитын және мына төмендегі санатқа жататын студенттер қабылданады:

 - мүмкіндіктері шектеулі, соның ішінде мүгедектігі бар студенттер;

- жетім бала санатына жататын және кәмелеттік жасқа дейін ата-анасының қамқорынсыз қалған студенттер;

- ауылдық жерлердегі әлеуметтік жағдайы төмен отбасылардан шыққан студенттер;

- толық емес отбасыдан, 1 және 2 топтағы мүгедек балаларды тәрбиелеп отырған отбасыдан шыққан студенттер;

- ата-аналары/ата-анасының бірі 1 және 2 топ мүгедегі болып саналатын студенттер.

«Қазақстан халқына» ҚҚ-ның грантын және шәкіртақысын алғысы келетін үміткерлер (ақылы топта оқитын студенттер) «Taiburyl» ҚҰ-ның [https://www.taiburyl.kz/](https://www.taiburyl.kz/%20) сайтында **1 тамыздан бастап 15 тамыз аралығында** онлайн-өтінім бере алады.

**3. Қандай университеттерге және қандай мамандықтарға грант беріледі?**

«Қазақстан халқына» ҚҚ-ның 2022–2023 оқу жылына білім беру гранты» қайырымдылық бағдарламасына қатысатын ЖОО-ның тізімі «Қазақстан халқына» ҚҚ-ның <https://qazaqstanhalqyna.kz/ru/programs/17-charity-ru/190> сайтында жарияланған.

Мамандықты талапкер өзі таңдайды, яғни мамандық таңдауда шектеу жоқ.

**4. Грант қандай оқу мерзіміне беріледі? Оқу құны бойынша шектеме бар ма?**

Шәкіртақы төленетін грант осы бағдарлама аясында шарт жасалған сәттен бастап бакалавриат бағдарламалары бойынша толық оқу кезеңін қамтиды.

Оқу құны бойынша шектеме әрбір грант алушы студент үшін 1 млн теңге мөлшерін құрайды, егер студенттің жылдық оқуының құны 1 млн. теңгеден артық болса, онда 1 млн. теңгеден асатын айырмашылық соманы грант алушы студенттің өзі төлеуі тиіс.

**5. Грант алушылардың Қор алдында қандай да бір міндеттемелері бар ма?**

Қор тарапынан бөлетін гранттар өтеусіз көмек болып табылады. Сома қайтарылмайды, ал грант алушы өзінің оқуына жұмсалған қаражатты оқуын аяқтағаннан кейін «өтеуге» міндетті емес.

**6. Грант беру туралы түпкілікті шешімді кім қабылдайды?**

Ағымдағы оқу жылында талапкерлердің арасынан үміткерлерді іріктеуді ЖОО жанында білім беру гранттарын жүзеге асыру аясында жұмыс істейтін қабылдау комиссиясы немесе кез келген басқа комиссия жүзеге асырады. Яғни, түпкілікті шешімді ЖОО жанындағы Комиссия қабылдайды. Ал Қорға қабылдау комиссиясы отырысындағы хаттаманың көшірмесі мен іріктеуден өткен үміткерлердің тізімі беріледі.

Ал студенттердің арасында грантқа үміткерлерді іріктеуді «Taiburyl» ҚБ жанында құрылған комиссиялар жүзеге асырады. Қорға қабылдау комиссиясы отырысындағы хаттаманың көшірмесі мен іріктеуден өткен студенттердің тізімі беріледі.

**7. Қандай жағдайларда студент гранттан айырылып қалады?**

Білім беру грантын төлеу мынадай жағдайларда тоқтатылады:

- жеке себептері бойынша немесе денсаулығына байланысты оқуын тоқтатқан кезде (академиялық демалыс), студент білім беру ұйымынан шығарылған кезде, студент басқа оқу орнына ауысқан кезде, ал студент білім алмасу бағдарламалары аясында басқа білім беру ұйымында оқыған жағдайда грант төлеу тоқтатылмайды.

**8. «Қазақстан халқына» қорының грантына үміткер басқа бағдарламаларға қатыса ала ма? Немесе мемлекеттік грантқа үміткер бола ала ма?**

Грантқа үміткер (талапкер) мынадай конкурстарға қатыса алады:

– мемлекеттік білім беру грантының конкурсына қатыса алады, өйткені «Қазақстан халқына» қорының грантын алуға қатысты өтінім республикалық бюджеттен білім беру гранттарын тағайындау конкурсын өткізгеннен кейін беріледі, яғни «Қазақстан халқына» қорының **грантына өтінім 10 тамыздан бастап 17 тамыз аралығында (5 күн ішінде) қабылданады**;

– басқа бағдарламалар бойынша конкурстарды өткізу мерзімдері бір-біріне сай болмаған жағдайда (жергілікті атқарушы органдардың гранттары және басқалары), конкурстарды өткізу мерзімдері сай болған жағдайда белгілі бір конкурстың пайдасына таңдау жасалады.

Ал ақылы топтарда оқитын **студенттердің** арасында грант алуға үміткерлердің құжаттары **1 тамыздан бастап 15 тамыз аралығында** қабылданады. Бұл ретте грант алуға өтінімді студенттер «Taiburyl» ҚБ-нің <https://www.taiburyl.kz/> сайтында онлайн береді.

**9. ҚР-ның аумағында тұратын басқа елдің резиденті конкурсқа қатыса ала ма?**

– Қатыса алмайды.

**10. Мектепті/колледжді ағымдағы жылы емес, одан бұрын аяқтаған үміткер конкурсқа қатыса ала ма?**

– Қатыса алады.

**11. Өтінімді қалай беруге болады?**

Үміткерлер жоғары оқу орындарының қабылдау комиссиясына өтінімді растаушы құжаттармен бірге тапсырады.

**12. Білім беру гранттарын алу конкурсына қатысу үшін түлектер ЖОО-ның қабылдау комиссияларына мынадай құжаттарды тапсырады:**

* жеке куәліктің сканерленген көшірмесі;
* Ата-ананың/заңды қамқоршылардың жеке куәлігінің түрлі-түсті көшірмесі
* орта мектепті бітіру туралы аттестаттың (қосымшамен бірге)/колледж дипломының көшірмесі;
* ҰБТ сертификатының (ағымдағы жылдағы кез келген сертификаттың) көшірмесі;
* отбасының әр мүшесі құжаттарының (туу туралы куәліктің/жеке куәліктің) көшірмесі;
* Төменде көрсетілген санаттардың біріне (немесе бірнешеуіне) жататындығын растайтын құжаттама:

*- Ауылдық жердегі әлеуметтік жағдайы төмен отбасыдан шыққаны; жетім балалар және кәмелет жасқа толғанға дейін ата-анасының қамқорынсыз қалған тұлғалар; мүмкіндіктері шектеулі (соның ішінде мүгедектігі бар) тұлғалар;*

* Егер де үміткер жетім немесе балалар үйінің тәрбиеленушісі болса, ата-анасының қайтыс болуы туралы анықтама немесе балалар үйінің анықтамасы талап етіледі;
* Ата-аналарының жұмыс орнынан анықтама, сондай-ақ соңғы жарты жылдағы зейнетақы аударымдары туралы анықтама;
* Ата-анасының/қамқоршысының соңғы 6 ай ішіндегі еңбекақысы туралы анықтама. Егер де ата-анасы/қамқоршысы жұмыссыз болса, онда Жұмыспен қамту орталығында оның жұмыссыз ретінде тіркелгені туралы құжаты және соңғы 6 ай ішінде зейнетақы аударымдары бойынша үзінді көшірме;
* Өтінім беруші атаулы әлеуметтік көмек алушылар санатынан екендігін (немесе ол санатқа жатпайтынын) растайтын анықтама (алатын орны – ҚР ХҚКО);
* конкурстарға, олимпиадаларға қатысқанын куәландыратын құжаттар көшірмесі (егер бар болса).

**13. Ақылы бөлімдерде оқитын студенттерге қажет құжаттардың тізімі:**

* Студенттің жеке куәлігінің нотариалды түрде куәландырылған түрлі-түсті көшірмесі;
* Ата-аналардың/заңды қамқоршылардың жеке куәлігінің түрлі-түсті көшірмесі;

\* Мотивациялық хат:

1. өзі және отбасы туралы ақпарат; қызығушылықтары мен жетістіктері туралы;

2. оқу ақысын төлеуге қаржылай көмек көрсету қажеттілігінің себептері туралы ақпарат;

3. білім алу үшін нақ осы мамандықты таңдау себебі туралы ақпарат.

* **Төменде көрсетілген санаттардың біріне (немесе бірнешеуіне) жататынын растайтын құжаттама:**

*- ауылдық жерлердегі әлеуметтік жағдайы төмен отбасылардан шыққан тұлғалар;*

*- жетім бала санатына жататын және кәмелеттік жасқа дейін ата-анасының қамқорынсыз қалған тұлғалар;*

*- мүмкіндіктері шектеулі, соның ішінде мүгедектігі бар тұлғалар;*

*- толық емес отбасыдан, 1 және 2 топтағы мүгедек балаларды тәрбиелеп жүрген отбасыдан шыққан студенттер;*

*- ата-аналары/ата-анасының бірі 1 және 2 топ мүгедегі болып саналатын студенттер.*

* Егер де үміткер жетім немесе балалар үйінің тәрбиеленушісі болса, ата-анасының қайтыс болуы туралы анықтама немесе балалар үйінің анықтамасы талап етіледі;
* Ата-анасының/қамқоршысының соңғы 6 ай ішіндегі еңбекақысы туралы анықтама. Егер ата-анасы/қамқоршысы жұмыссыз болса, онда Жұмыспен қамту орталығында жұмыссыз ретінде тіркелгені туралы құжаты және соңғы 6 ай ішінде зейнетақы аударымдары бойынша үзінді көшірме;
* Оқу орнынан анықтама, оқу үлгерімі туралы мәліметтерді қоса алғанда (транскрипт) (деканаттан алады);
* Жұбайының/зайыбының жұмыс орнынан анықтама, сондай-ақ соңғы жылғы зейнетақы аударымдары туралы анықтама (егер бар болса);
* Ата-аналардың жұмыс орнынан анықтама, сондай-ақ соңғы жарты жылдағы зейнетақы аударымдары туралы анықтама;
* Өтінім беруші атаулы әлеуметтік көмек алушылар санатынан екендігін (немесе ол санатқа жатпайтынын) растайтын анықтама (алатын орны – ҚР ХҚКО);
* Балаларының туу туралы куәлігінің көшірмесі (егер бар болса).

**Қосымша құжаттар:**

* Оқудағы жетістіктері үшін алған сертификаттары мен дипломдары – 2 данадан\* артық емес;
* Республикалық деңгейдегі олимпиадаларға қатысқанын және жеңісін растайтын сертификаттар мен дипломдардың көшірмелері (егер бар болса);
* Мәдениет және спорт саласы бойынша республикалық турнирлерде жүлделі орындар алғандығын растайтын сертификаттар/дипломдар көшірмелері (егер бар болса).

**14. Өтінімдер қай мерзімде беріледі?**

Талапкерлерден өтінім қабылдау *(жоғары оқу орындарының қабылдау комиссияларында)* **10 тамыздан бастап 17 тамыз аралығында** жүреді:

Ақылы топтарда оқитын студенттердің арасынан грант алуға үміткерлерден құжаттар **1 тамыздан бастап 15 тамыз аралығында** қабылданады. *Бұл жағдайда студенттер грант алуға өтінімді «Taiburyl»* ***ҚБ-ң*** [***https://www.taiburyl.kz/***](https://www.taiburyl.kz/)*сайтында онлайн береді.*

**15. Өтінімдер қандай уақыт аралығында қарастырылады?**

Талапкерлердің өтінімдерін ЖОО жанындағы қабылдау комиссиясы қарастырады:

**– 17 тамыздан бастап 21 тамыз аралығында**, комиссия шешімі 25 тамыз күні шығады.

Студенттердің өтінімдерін «Taiburyl» ҚБ-нің комиссиясы қарастырады:

– 16 тамыздан бастап 25 тамыз аралығында.